Llista i classifica les entitats que s'esmenten al text:
Montserrat Palau i Martí (Barcelona, 1916 – Sant Julià de Lòria, Andorra, 17 de gener de 2004) fou una etnòloga i historiadora catalana. Estudià a l'Escola de Bibliotecàries de la Mancomunitat de Catalunya a Barcelona. Posteriorment, va doctorar-se en Etnologia, Lletres i Ciències Humanes a la Universitat de La Sorbona de París. Després d’una llarga experiència al Musée de l’Homme de París, Montserrat Palau va convertir-se en una reconeguda experta africanista i va publicar diferents assaigs sobre els pobles de l'Àfrica negra. De tornada a Andorra redactà l'assaig Andorra, un estudi etnològic guardonat amb el premi Maspons i Camarasa el 1966 i publicat per l'Editorial Selecta l'any següent. Va participar en nombroses edicions de la Nit Literària Andorrana, organitzada pel Cercle de les Arts i de les Lletres, i va aconseguir diversos premis tant en la categoria de narrativa com en la d'assaig. Entre les obres literàries que va escriure, hi ha una novel·leta titulada Karman o el vol fallit o una novel·la curta titulada 7 gats. Palau va ser un dels membres fundadors de l’Associació d’Escriptors del Principat d’Andorra (AEPA). L'any 1987 va guanyar el premi Sant Carles Borromeu de narrativa amb l'obra Entre fe i llibertat: Andorra al segle XVI. El 1990 va rebre un accèssit al premi Principat d'Andorra, per l'obra Protestantisme i Inquisició a Andorra al segle XVI: problemes de competències i conflictes jurisdiccionals.
Montserrat Palau i Martí : persona, Barcelona : Entitat_Geopolítica, Sant Julià de Lòria : Entitat_Geopolítica, Andorra : Entitat_Geopolítica, Escola de Bibliotecàries : educació, Mancomunitat de Catalunya : govern, Musée de l’Homme : organització, París : Entitat_Geopolítica, Montserrat Palau : persona, Àfrica : ubicació, Editorial Selecta : empresa_privada, Nit Literària Andorrana : esdeveniment, Cercle de les Arts i de les Lletres : organització, Karman o el vol fallit : obra_escrita, 7 gats : obra_escrita, Palau : persona, Universitat de La Sorbona : educació, Associació d’Escriptors del Principat d’Andorra (AEPA) : organització, Entre fe i llibertat: Andorra al segle XVI : obra_escrita, Protestantisme i Inquisició a Andorra al segle XVI: problemes de competències i conflictes jurisdiccionals : obra_escrita